
ΠΟΛΕΟΔΟΜΙΑ 

ΑΠΟΦΑΣΕΙΣ 

Χαρακτηρισμός ως διατηρητέου του κτιρίου επί των οδών Μασσα¬ 
λίας και Καπλανών 7 στην Αθήνα και καθορισμός ειδικών όρων 

και περιορισμών δόμησης αυτού. ... 1... 1 

Χαρακτηρισμός ως διατηρητέου του κτιρίου που βρίσκεται στην 
Αθήνα επί των οδών Στησιχόρου 9 και Λυκείου 7-9 και καθορι¬ 
σμός ειδικών όρων και περιορισμών δόμησης αυτού. 2 

Χαρακτηρισμός ως διατηρητέου του κτιρίου που βρίσκεται στα Λα- 
σταίϊκα Ηλείας (Ν. Ηλείας) και καθορισμός ειδικών όρων και πε¬ 
ριορισμών δόμησης αυτού.. 3 

Χαρακτηρισμός ως διατηρητέου του κτιρίου που βρίσκεται επί των 
οδών Αγίων Ασωμάτων αριθ.’ 17 και Μελιδώνη στην πόλη των 
Αθηνών και καθορισμών ειδικών όρων και περιορισμών δόμη¬ 
σης. 4 

Καθορισμός υψών οικοδομών σε οικισμούς μέχρι 3.000 κατοίκους 

μετά την ισχύ του ΓΟΚ 85. ...'. 5 

Τροποποίηση του ρυμοτομικού σχεδίου Εκλεκτού της Κοινότητας 

Διαλεκτού Ν. Καβάλας Ο.Τ. 3. 6 

Τροποποίηση του ρυμοτομικού σχεδίου ΑΚΡΟΠΟΤΑΜΟΤ Ν. Κα¬ 
βάλου; στα Ο.Τ. 8 και 10.ί..... 7 

Τροποποίηση του ρυμοτομικού σχεδίου στο Ο.Τ. 202 Α. Αργοστο¬ 
λιού Ν. Κεφαλονιάς (Ι.Ν. Σισσιώτισσας). 8 

Χαρακτηρισμός ως οικοδομήσιμου τυφλού οικοπέδου ιδιοκτη¬ 
σίας Παν. Δρακόπουλου στην Καλαμάτα. 9 

Χαρακτηρισμός ως οικοδομήσιμου τυφλού οικοπέδου ιδιοκτησίας 

Κάλολη Β. στην Καλαμάτα.10 

Τροποποίηση του εγκεκριμένου ρυμοτομικού σχεδίου στο Δήμο 
Καλλιθέας. Χαρακτηρισμός χώρου ΑΒΓΔΑ σε χώρο κολυμβη¬ 
τηρίου στη δεξιά όχθη του Ιλισσού και τροποποίηση ρυμοτομι- 


Αναστολή έκδοσης οικοδομικών αδειών στην περιοχή των διοικητι¬ 
κών ορίων του Δήμου Καλλιθέας Ν. Πειραιά.12 

Τροποποίηση ρυμοτομικού σχεδίου Δήμου Αγ. Δημητρίου Ν. Πει¬ 
ραιά στα Ο.Τ. 632 και 734. 13 

Χαρακτηρισμός οδού ως μοναδικής Κοινοτικής στο Ν. Χαλκιδι¬ 
κής. ...14 


ΑΝΑΚΟΙΝΩΣΕΙΣ 

Παρακατάθεση αποζημίωσης ακινήτων που έχουν ρυμοτομηθεί με 
το εγκεκριμένο ρυμοτομικό σχέδιο του Δήμου Αθηναίων για τη 
διάνοιξη των οδών Αθηνών-Αχιλλέως - Κωνσταντινουπόλεως 
(κόμβος) σύμφωνα με τις ενδείξεις της πράξης αναλογισμού 46/ 

85.... 15 


ΑΠΟΦΑΣΕΙΣ 

Αριθ. 55612/3728 (1) 

Χαρακτηρισμός ως διατηρητέου του κτιρίου επί των οδών Μασσαλίας 

και Καπλανών 7 στην Αθήνα και καθορισμός ειδικών όρων και πε¬ 
ριορισμών δόμησης αυτού. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του Ν. 1577/1985 «ΓΟΚ» (Α' 210/85) και ειδικό¬ 
τερα τα άρθρα 3 και 4 (παρ. 2) όπως τροποποιήθηκε με τις διατάξεις 
τουΝ. 1772/1988 «Τροποποίηση διατάξεων του Ν. 1577/85 «ΓΟΚ» 
και άλλες σχετικές διατάξεις» (Α' 91). ■ « 

2. Την υπ’ αριθ. Γ4δ/15883/1903/8.2.88 κοινή απόφαση του 
Υπουργού Προεδρίας της Κυβερνήσεως και του Αναπληρωτή Υπουρ¬ 
γού Περιβάλλοντος, Χωροταξίας και Δημοσίων Έργων. 

3. Την από 16.5.89 αιτιολογική έκθεση της Δ/νσης Πολεοδομικού 
Σχεδιασμού - Τμήμα Παραδοσιακών Οικισμών. 

4. Την από 25.5.89 αριθ. πρωτ. 4462/4639/89 σύμφωνη γνώμη 
της «ΦΡΗ ΣΟΠ» ΕΠΕ δια του εκπροσώπου της Ιωαν. Μεταξά, αποφα¬ 
σίζουμε: 

1. Χαρακτηρίζεται ως διατηρητέο το κτίριο που βρίσκεται εντός του 
εγκεκριμένου σχεδίου του δήμου Αθηναίων επί των οδών Μασσαλίας 
και Καπλανών 7 φερόμενο ως ιδιοκτησία της ΦΡΗ ΣΟΠ Ε.Π.Ε. όπως 
φαίνεται με μπλε διαγράμμιση στο σχετικό πρωτότυπο διάγραμμα σε 
κλίμακα 1:1000 που θεωρήθηκε από τον Προϊστάμενο της Δ/νσης Το¬ 
πογραφικών Εφαρμογών με την υπ’ αριθ. 55612/1989 πράξη του, 
ακριβές αντίγραφο του οποίου αναρτάται στην Δ/νση Τοπογραφικών 
Εφαρμογών Τμήμα Αρχείου σχεδίων για να λάβουν γνώση οι ενδιαφε¬ 
ρόμενοι, επί είκοσι (20) ημέρες από την επομένη της δημοσίευσης της 
παρούσας απόφασης στην Εφημερίδα της Κυβερνήσεως. 

2. Στο Χαρακτηριζόμενο ως διατηρητέο κτίριο απαγορεύεται κάθε 
αφαίρεση, αλλοίωση ή καταστροφή των επί μέρους αρχιτεκτονικών και 
διακοσμητικών στοιχείων των όψεών του. 

3. Επιτρέπεται η επισκευή, ο εκσυγχρονισμός των εγκαταστάσεων, η 
στατική ενίσχυση, η εσωτερική διαρρύθμιση και η ανακατασκευή του 
εσωτερικού με νέο φέροντα οργανισμό εφόσον δε θίγονται τα διατηρητέα 
στοιχεία των όψεων του κτιρίου. 

4. Επιτρέπεται η προσθήκη καθ’ ύψος τριών (3) ορόφων, σε από¬ 
σταση 3 μέτρων από τις όψεις διατηρουμένης περιμετρικά της υπάρχου- 
σας κεραμοσκεπούς στέγης. Η μορφή της προσθήκης είναι υάλινη και η 
όψη της κεκλιμένη (υπό γωνία) και εγκρίνεται από τήν Επιτροπή Πολε- 
οδομικού και Αρχιτεκτονικού Ελέγχου (ΕΠΑΕ). 

5. Μέγιστο επιτρεπόμενο ύψος υπάρχοντος κτιρίου και προσθήκης 
ορίζεται 19 μ. 

6. Απαγορεύεται η τοποθέτηση φωτεινών ή μη επιγραφών και δια¬ 
φημίσεων στο διατηρητέο κτίριο. Επιτρέπεται μόνο η τοποθέτηση επι¬ 
γραφών περιορισμένων διαστάσεων που πληροφορούν για την χρήση 
των χώρων του κτιρίου. 























5670 


ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 


7. Για οποιαδήποτε επέμβαση στις όψεις του κτιρίου και για την το¬ 
ποθέτηση επιγραφών, απαιτείται η έγκριση της Επιτροπής Πολεοδομι- 
κού και Αρχιτεκτονικού Ελέγχου (ΕΠΑΕ). 

Η ισχύς της παρούσας απόφασης αρχίζει από τη δημοσίευσή της στην 
Εφημερίδα της Κυβερνήσεως. 

Αθήνα, 1 Αυγούστου 1989 

Ο ΥΠΟΥΡΓΟΣ 

ΣΩΤΗΡΗΣ ΚΟΥΒΕΛΑΣ 

--_φ- 

Αριθ. 54813/3641 (2) 

Χαρακτηρισμός ως διατηρητέου του κτιρίου που βρίσκεται στην Αθήνα 

επί των οδών Στησιχόρου 9 και Λυκείου 7-9 και καθορισμός ειδικών 

όρων και περιορισμών δόμησης αυτού. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1) Τις διατάξεις του Ν. 1577/1985 «Γενικός Οικοδομικός Κανονι¬ 
σμός» (ΦΕΚ 210Α/85) και ειδικότερα τα άρθρα 3 και 4 (παρ. 2), όπως 
τροποποιήθηκε με τις διατάξεις του Ν. 1772/1988 «Τροποποίηση δια¬ 
τάξεων του Ν. 1577/85 «Γενικός Οικοδομικός Κανονισμός» και άλλες 
σχετικές διατάξεις» (ΦΕΚ 91/Α/88). 

2) Την υπ’ αριθ. 15883/1903/8.2.88 Κοινή Απόφαση του Υπουρ¬ 
γού Προεδρίας της Κυβερνήσεως και του Αναπληρωτή Υπουργού Περι¬ 
βάλλοντος, Χωροταξίας και Δημοσίων Έργων (ΦΕΚ 142/Β/88). 

3) Την από 3.3.88 αιτιολογική έκθεση της Δ/νσης Παραδοσιακών 
Οικισμών και Περιβάλλοντος (Γ7) την οποία υιοθετεί με το υπ’ αριθμ. 
374/Δ/89 υπηρεσιακό σημείωμα η Δ/νση Πολεοδομικού Σχεδιασμού 
Τμήμα Παραδοσιακών Οικισμών. 

4) Την παρέλευση της προθεσμίας που ορίζεται από τις διατάξεις του 
άρθρου 4 παρ. 2 του Ν. 1577/85 χωρίς να επανέλθουν στην αρμόδια 
Υπηρεσία του Υπουργείου Περιβάλλοντος Χωροταξίας και Δημοσίων 
Έργων τυχόν αντιρρήσεις των ενδιαφερομένων, αποφασίζουμε: 

1) Χαρακτηρίζεται ως διατηρητέο το κτίριο που βρίσκεται εντός του 
ρυμοτομικού σχεδίου του Δήμου Αθηναίων επί των οδών Στησιχόρου 9 
και Λυκείου 7-9, φερόμενο ως ιδιοκτησία Ιωάννη Σερπιέρη όπως φαίνε¬ 
ται με μαύρη διαγράμμιση και με στοιχεία ΑΒΓΔΕΖΗΑ στο σχετικό 
πρωτότυπο τοπογραφικό διάγραμμα σε κλ. 1:1000, ακριβές αντίγραφο 
του οποίου θεωρημένο από τον Προϊστάμενο της Διεύθυνσης Τοπογρα¬ 
φικών Εφαρμογών με την 54813/89 πράξη του θα είναι αναρτημένο 
για είκοσι (2θ) μέρες τουλάχιστον στο τμήμα Αρχείων Σχεδίων της 
Διεύθυνσης Τοπογραφικών Εφαρμογών του Υπουργείου Περιβάλλο¬ 
ντος, Χωροταξίας και Δημοσίων Έργων από τη δημοσίευση της από¬ 
φασης αυτής στην Εφημερίδα της Κυβερνήσεως για να λάβουν γνώση οι 
ενδιαφερόμενοι. 

2) Στο Χαρακτηριζόμενο ως διατηρητέο κτίριο απαγορεύεται κάθε 
αφαίρεση, αλλοίωση ή καταστροφή των επί μέρους αρχιτεκτονικών και 
διακοσμητικών στοιχείων των εξωτερικών όψεών του. 

3) Επιτρέπεται η επισκευή, ο εκσυγχρονισμός των εγκαταστάσεων, η 
στατική ενίσχυση, η εσωτερική διαρρύθμιση του κτιρίου με νέο φέροντα 
οργανισμό εφ’ όσον δεν θίγονται τα διατηρητέα στοιχεία των όψεων του. 

4) Επιτρέπεται η προσθήκη καθ’ ύψος και επέκταση στις πλευρές ΑΒ 
και ΒΓ ή σε τμήματα αυτών χωρίς υπέρβαση του ισχύοντος συντελεστή 
δομήσεως. 

Η μορφή του κτιρίου που θα προκύψει εγκρίνεται από την Επιτροπή 
Πολεοδομικού και Αρχιτεκτονικού Ελέγχου (ΕΠΑΕ). 

5) Δεν επιτρέπεται η τοποθέτηση φωτεινών ή μη επιγραφών και δια¬ 
φημίσεων στο διατηρητέο κτίριο. Επιτρέπεται μόνο η τοποθέτηση επι¬ 
γραφών περιορισμένων διαστάσεων που πληροφορούν για τυχόν χρήση 
των χώρων του κτιρίου. 

6) Για κάθε οικοδομική εργασία καθώς και για την τοποθέτηση επι¬ 
γραφών απαιτείται η έγκριση της ΕΠΑΕ.. 

7) Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 26 Ιουλίου 1989 

Ο ΥΠΟΥΡΓΟΣ 

ΣΩΤΗΡΗΣ ΚΟΥΒΕΛΑΣ 


Αριθ. 53567/3463 (3) 

Χαρακτηρισμός ως διατηρητέου του κτιρίου που βρίσκεται στα Λα- 
σταίϊκα Ηλείας (Ν. Ηλείας) και καθορισμός ειδικών όρων και περιο¬ 
ρισμών δόμησης αυτού. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του Ν. 1577/1985 «Γενικός Οικοδομικός Κανονι¬ 
σμός» (Α’ 210) και ειδικότερα τα άρθρα 3 και 4 (παράγ. 2), όπως τρο¬ 
ποποιήθηκε με τις διατάξεις του Ν. 1772/1988 «Τροποποίηση διατά¬ 
ξεων του Ν. 1577/85 «Γενικός Οικοδομικός Κανονισμός» και άλλες 
σχετικές διατάξεις» (Α' 91). 

2. Την υπ’ αριθ. Γ45/15883/1903/8.2.88 κοινή απόφαση του 
Υπουργού Προεδρίας της Κυβερνήσεως και του Αναπληρωτή Υπουρ¬ 
γού Περιβάλλοντος, Χωροταξίας και Δημοσίων Έργων (Β' 142). 

3. Την από 6.3.1989 αιτιολογική έκθεση του τμήματος Παραδοσια¬ 
κών Οικισμών της Δ/νσης Πολεοδομικού Σχεδιασμού. 

4. Την από 29.3.89 (αρ. πρωτ. 32112/2701/89) απάντηση του 
ενδιαφερομένου Π. Γόντικα και τις από 10.5.1989 παρατηρήσεις της 
Δ/νσης Πολεοδομικού Σχεδιασμού στις αντιρρήσεις του ενδιαφερομέ¬ 
νου, αποφασίζουμε: 

1. Χαρακτηρίζεται ως διατηρητέο το κτίριο που βρίσκεται στα Λα- 
σταίϊκα Ηλείας (Ν. Ηλείας) φερόμενο ως ιδιοκτησία Παν. Γόντικα όπώς 
φαίνεται στο σχετικό πρωτότυπο διάγραμμα σε κλίμακα 1:200 που θε¬ 
ωρήθηκε από τον Προϊστάμενο της Δ/νσης Τοπογραφικών Εφαρμογών 
με την υπ’ αριθ. 53567/1989 πράξη ακριβές αντίγραφο του οποίου 
αναρτάται στο τμήμα Αρχείου Σχεδίων, Διεύθυνσης Τοπογραφικών 
Εφαρμογών επί 20 ημέρες τουλάχιστον από την επομένη της δημοσίευ¬ 
σης της παρούσας απόφασης στην Εφημερίδα της Κυβερνήσεως. 

2. Στο Χαρακτηριζόμενο ως διατηρητέο κτίριο απαγορεύεται κάθε 
αφαίρεση, αλλοίωση ή καταστροφή των επί μέρους αρχιτεκτονικών και 
διακοσμητικών στοιχείων του. 

3. Επιτρέπεται η επισκευή, ο εκσυγχρονισμός των εγκαταστάσεων, η 
ενίσχυση του φέροντα οργανισμού, η εσωτερική διαρρύθμιση καθώς και 
επεμβάσεις για λόγους λειτουργικούς, εφόσον δεν αλλοιώνεται ο αρχιτε¬ 
κτονικός χαρακτήρας του διατηρητέου κτιρίου. 

4. Επίσης επιτρέπονται: 

α) Επεκτάσεις μικρής κλίμακας για την ολοκλήρωση του κτιρίου, 
β) Η δημιουργία κλειστών χώρων σε τμήματα του περιστυλίου, 
γ) Η αποκατάσταση των τοξωτών ανοιγμάτων με την αφαίρεση των 
στοιχείων πληρώσεως. 

δ) Η δημιουργία ανοιγμάτων για φωτισμό και αερισμό των χώρων 
και 

ε) Η δημιουργία δεύτερου επιπέδου κυρίας χρήσεως στον πυρήνα του 
κτιρίου. 

5. Για οποιαδήποτε επέμβαση στο εξωτερικό και εσωτερικό του δια¬ 
τηρητέου κτιρίου και στον περιβάλλοντα χώρο του, καθώς και για την 
τοποθέτηση επιγραφών, απαιτείται η έγκριση της Επιτροπής Πολεοδο- 
μικού και Αρχιτεκτονικού Ελέγχου (ΕΠΑΕ). 

6. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 18 Ιουλίου 1989 

Ο ΥΠΟΥΡΓΟΣ 

ΣΩΤΗΡΗΣ ΚΟΥΒΕΛΑΣ 

- 4 - 

Αριθ. 54812/3640 (4) 

Χαρακτηρισμός ως διατηρητέου του κτιρίου που βρίσκεται επί των 
οδών Αγίων Ασωμάτων αριθ. 17 και Μελιδώνη στην πόλη των 
Αθηνών και καθορισμών ειδικών όρων και περιορισμών δόμησης. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρφ. 2) του Ν. 1577/1985 
«Γενικός Οικοδομικός Κανονισμός» (Α' 210), όπως τροποποιήθηκε με 
τις διατάξεις του Ν. 1772/1988 «Τροποποίηση διατάξεων του Ν. 
1577/85 «Γενικός Οικοδομικός Κανονισμός» και άλλες σχετικές δια¬ 
τάξεις» (Α' 91). 

2. Τις διατάξεις της υπ’ αρ. 15883/1903/8.2.88 κοινής απόφασης 
του Υπουργού Προεδρίας της Κυβερνήσεως και του Αναπληρωτή 
Υπουργού Περιβάλλοντος, Χωροταξίας και Δημοσίων Έργων (Β' 
142). 

3. Την από 20.4.1989 αιτιολογική έκθεση της Δ/νσης Πολεοδομι- 
κού Σχεδιασμού, Τμήμα Παραδοσιακών Οικισμών. 

4. Την από 18.5.1989 σύμφωνη γνώμη της ενδιαφερόμενης Ειρή¬ 
νης Ζερδεβά για τον χαρακτηρισμό ως διατηρητέου του παρακάτω κτι¬ 
ρίου, αποφασίζουμε: 

1. Χαρακτηρίζεται ως διατηρητέο το κτίριο που βρίσκεται εντός του 
ρυμοτομικού σχεδίου του Δήμου Αθηναίων επί των οδών Αγίων Ασω- 
μάτων αριθμ. 17 φερόμενο ως ιδιοκτησία Ειρήνης Ζερδέβα όπως φαίνε¬ 
ται με μαύρη διαγράμμιση στο σχετικό πρωτότυπο διάγραμμα σε κλί¬ 
μακα 1:1000 που θεωρήθηκε από τον Προϊστάμενο της Δ/νσης Τοπο¬ 
γραφικών Εφαρμογών με την υπ’ αριθ. 54812/1989 πράξη του. Ακρι- 

| βές αντίγραφο του διαγράμματος αυτού θα είναι αναρτημένο στη Δ/νση 
| Τοπογραφικών Εφαρμογών Τμήμα Αρχείου Σχεδίων του Υπουργείου 
Περιβάλλοντος, Χωροταξίας και Δημοσίων Έργων για είκοσι (20) του¬ 
λάχιστον ημέρες από την δημοσίευση της παρούσας απόφασης στην 
Εφημερίδα της Κυβερνήσεως. 

2. Στο Χαρακτηριζόμενο ως διατηρητέο κτίριο απαγορεύεται κάθε 
αφαίρεση, αλλοίωση ή καταστροφή των επί μέρους αρχιτεκτονικών και 
διακοσμητικών στοιχείων του. 

3. Επιτρέπεται η επισκευή, ο εκσυγχρονισμός των εγκαταστάσεων, η 
ενίσχυση του φέροντα οργανισμού, η εσωτερική διαρρύθμιση καθώς και 
επεμβάσεις για λόγους στατικούς ή λειτουργικούς εφόσον δεν αλλοιώνε¬ 
ται ο αρχιτεκτονικός χαρακτήρας του διατηρητέου κτιρίου. 

4. Απαγορεύεται η τοποθέτηση φωτεινών ή μη επιγραφών και δια¬ 
φημίσεων σε οποιαδήποτε θέση του διατηρητέου κτιρίου. Επιτρέπεται 
μόνο η τοποθέτηση επιγραφών περιορισμένων διαστάσεων που πληρο¬ 
φορούν για την χρήση των χώρων του κτιρίου. 

5. Αιτήσεις για προσθήκη στο διατηρητέο κτίριο αποστέλλονται από 
την πολεοδομική υπηρεσία στην αρμόδια υπηρεσία του Υπουργείου Πε¬ 
ριβάλλοντος, Χωροταξίας και Δημοσίων Έργων με σύμφωνη γνώμη 
της Επιτροπής Πολεοδομικού και Αρχιτεκτονικού Ελέγχου (ΕΠΑΕ) 
για ειδική ρύθμιση σύμφωνα με τις διατάξεις της παρ. 2 του άρθρου 4 
τουΝ, 1577/1985 «Γενικός Οικοδομικός Κανονισμός» εφόσον δεν πα¬ 
ραβλάπτεται το διατηρητέο κτίριο και ο χώρος που το περιβάλλει. 

6. Για οποιαδήποτε οικοδομική εργασία στο εξωτερικό και εσωτερικό 
του διατηρητέου κτιρίου και στον περιβάλλοντα χώρο του, καθώς και 
για την τοποθέτηση επιγραφών, απαιτείται η έγκριση της ΕΠΑΕ. 

7. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 26 Ιουλίου 1989 

Ο ΥΠΟΥΡΓΟΣ 

ΣΩΤΗΡΗΣ ΚΟΥΒΕΛΑΣ 
. -♦- 

Αριθ. X. 8628 (5) 

Καθορισμός υψών οικοδομών σε οικισμούς μέχρι 5.000 κατοίκους μετά 
την ισχύ του ΓΟΚ 85. 

Η ΝΟΜΑΡΧΗΣ ΑΧΑΪΑΣ 
Έχοντας υπόψη: 

1. Το με αριθμ. πρωτ. Γ. 33664/3363/30.4.86 έγγραφο του ΥΠ.- 
ΠΕ.ΧΩ.ΔΕ. 

2. Τις διατάξεις των άρθρων 79 & 14 του Ν. 1577/85 όπως τροπο¬ 
ποιήθηκαν και συμπληρώθηκαν με το Ν. 1772/13/17.5.88. 

3. Την απόφαση Η. 10867/14.11.73 με την οποία εγκρίθηκε το 
σχέδιο πόλεως του οικισμού Λάππα της Κοινότητας Μετοχιού και το 
γεγονός ότι με το άρθρο 9 παρ. 8 του Ν. 1577/85 καταργήθηκαν τα 
ύψη που καθόριζαν τέτοιες αποφάσεις και ορίσθηκαν νέα ύψη βάσει του 
συντελεστού δόμησης. 

4. Το με αριθμ. Κ. 618/9.5.89 έγγραφο του Πολ. Γραφείου Κ. 
Αχάΐας. 

5. Την με αρ. 6/14/12.5.89 γνωμοδότηση του ΣΧΟΠ του Ν. 
Αχαΐας. 

6. Την με αριθμ. Α. 11147/8.11.88 απόφαση της Νομάρχου 
Αχαΐας. 

7. Τις διατάξεις του άρθρου 1 του Α.Ν. 314/68 «περί παροχής εις 
τον Υπουργό Βορ. Ελλάδος και τους Νομάρχες αρμοδιότητας επί θεμά¬ 
των εγκρίσεως επεκτάσεως ή τροποποιήσεως σχεδίων πόλεων & κω¬ 
μών» (ΦΕΚ 47/Α) όπως ισχύει σήμερα, αποφασίζουμε: 


Τροποποιούμε την X. 11147/8.11.88 απόφασή μας μόνον για τον 
οικισμό Λάππα της Κοινότητας Μετοχιού Αχαΐας εις ότι αφορά το επι¬ 
τρεπόμενο μέγιστο ύψος της περιοχής και συγκεκριμμένα από Η = 
8.000 μ. σε Η = 8,55 μ. Κατά τα λοιπά εξακολουθεί να ισχύει η ανω¬ 
τέρω απόφασή μας. 

Κ. Αχαΐα, 2 Αυγούστου 1989 

Ο Νομαρχών Διευθυντής 
ΣΤΕΦΑΝΟΣ ΦΑΡΔΕΛΟΣ 

- ♦- 

Αριθ. 5672 (6) 

Τροποποίηση του ρυμοτομικού σχεδίου Εκλεκτού της Κοινότητας Δια¬ 
λεκτού Ν. Καβάλας Ο.Τ. 3. 

Ο ΝΟΜΑΡΧΗΣ ΚΑΒΑΛΑΣ 
Έχοντας υπόψη: 

1. Το Ν.Δ. της 17.7.1923 «περί σχεδίων πόλεων και κωμών του 
Κράτους» όπως τροποποιήθηκε και συμπληρώθηκε μέχρι σήμερα. 

2. Το Ν.Δ. 1018/1971 και τον Α.Ν. 314/1968 όπως τροποποιή¬ 
θηκε. 

3. Το από 2.4.1985 Π.Δ. (ΦΕΚ 225Δ/14.5.1985) «Μεταβίβαση 
αρμοδιοτήτων στους Νομάρχες για την έγκριση και τροποποίηση ρυμο¬ 
τομικών σχεδίων καθώς και όρων και περιορισμών δόμησης αγροτικών 
οικισμών». 

4. Την υπ’ αριθμ. 12/18.4.1989 απόφαση του Κοινοτικού Συμβου¬ 
λίου Διαλεκτού. 

5. Την υπ’ αριθμ. 11/157/26.6.1989 γνωμοδότηση του Συμβου¬ 
λίου Χ.Ο.Π. Ν. Καβάλας, αποφασίζουμε: 

1. Την τροποποίηση του ρυμοτομικού σχεδίου ΕΚΛΕΚΤΟΥ της Κοι¬ 
νότητας Διαλεκτού με τη δημιουργεία πλατείας στο Ο.Τ. 3, όπως φαίνε¬ 
ται στο συνημμένο και θεωρημένο από την Πρ/νη του ΤΠ και ΠΕ διά¬ 
γραμμα σε κλίμακα 1:1000, που θα αναρτηθεί επί εικοσαήμερο στο 
γραφείο 324 του ΤΠ & ΠΕ. 

2. Η απόφαση αυτή θα ισχύει από τη δημοσίευσή της στην Εφημε¬ 
ρίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 
Καβάλα, 27 Ιουλίου 1989 

Η Νομαρχούσα 
Μ. ΛΕΠΙΔΑ 

-♦- 

Αριθ. 6164 (7) 

Τροποποίηση του ρυμοτομικού σχεδίου ΑΚΡΟΠΟΤΑΜΟΥ Ν. Καβά¬ 
λας στα Ο.Τ. 8 και 10. 

Ο ΝΟΜΑΡΧΗΣ ΚΑΒΑΛΑΣ 
Έχοντας υπόψη: 

1. Το Ν.Δ. της 17.7.1923 «περί σχεδίων πόλέων και κωμών του 
Κράτους» όπως τροποποιήθηκε και συμπληρώθηκε μέχρι σήμερα. 

2. Το Ν.Δ. 1018/1971 και τον Α.Ν. 314/1968 όπως τροποποιή¬ 
θηκε. 

3. Το από 2.4.1985 Π.Δ. (ΦΕΚ 225Δ/14.5.1985) «Μεταβίβαση 
αρμοδιοτήτων στους Νομάρχες για την έγκριση και τροποποίηση ρυμο¬ 
τομικών σχεδίων καθώς και όρων και περιορισμών δόμησης αγροτικών 
οικισμών». 

4. Την υπ’ αριθμ. 32/5.5.1989 απόφαση του Κοινοτικού Συμβου¬ 
λίου Ακροποτάμου. 

5. Την υπ’ αριθμ. 16/162/26.6.1989 γνωμοδότηση του Συμβου¬ 
λίου Χ.Ο.Π. Ν. Καβάλας, αποφασίζουμε: 

1. Την τροποποίηση του ρυμοτομικού σχεδίου ΑΚΡΟΠΟΤΑΜΟΥ 
στα Ο.Τ, 8 και 10 με την αναγνώριση κοινών αυλών σε εγκεκριμένους 
του σχεδίου πεζόδρομους, όπως φαίνεται στο συνημμένο και θεωρημένο 
από την Πρ/νη του ΤΠ και ΠΕ διάγραμμα σε κλίμακα 1:1000, που θα 
αναρτηθεί επί εικοσαήμερο στο γραφείο 324 του ΤΠ & ΠΕ. 

2. Η απόφαση αυτή θα ισχύει από τη δημοσίευσή της στην Εφημε¬ 
ρίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 
Καβάλα, 27 Ιουλίου 1989 

Η Νομαρχούσα 

ΜΑΙΡΗ ΛΕΠΙΔΑ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 2386 (8) 

Τροποποίηση του ρυμοτομικού σχεδίου στο Ο.Τ. 202 Α. Αργοστολιού 
Ν. Κεφαλονιάς (Ι.Ν. Σισσιώτισσας). 

Ο ΝΟΜΑΡΧΗΣ ΚΕΦΑΛΟΝΙΑΣ 
Έχοντας υπόψη: 

1. Τις διατάξεις του Ν.Δ. της 17.7.1923 όπως τροποποιήθηκαν και 
συμπληρώθηκαν και ειδικότερα τα άρθρα 3 και 70. 

2. Τις διατάξεις του Α.Ν. 314/1968 (ΦΕΚ 47/Α) όπως τροποποι¬ 
ήθηκαν και συμπληρώθηκαν με το υπ’ αριθ. 1018/1971 Ν. Δ/γμα 
(ΦΕΚ 220/Α) και με την παρ. 3 του άρθρου 34 του Ν. 1577/85 
(ΦΕΚ 210/Α). 

3. Τις διατάξεις του υπ’ αριθ. 183/86 Π. Δ/τος (ΦΕΚ 70/Α) και 
ειδικότερα το άρθρο (1 παρ. 1β). 

4. Την υπ’ αριθ. 154/89 απόφαση του Δ.Σ. Αργοστολιού. 

5. Την υπ’ αριθμ. 58/1/8.6.1989 γνωμοδότηση του Συμβουλίου 
Χωροταξίας, Οικισμού και Περιβάλλοντος Νομού Κεφαλονιάς, αποφα¬ 
σίζουμε: 

Άρθρο 1 

α. Εγκρίνεται η τροποποίηση του ρυμοτομικού σχεδίου στο Ο.Τ. 202 
Α Αργοστολιού (Ι.Ν. Συσσιώτισσας) με την μετατόπιση της οικοδομικής 
γραμμής που ταυτίζεται με την ανατολική πλευρά του κτιρίου της εκ¬ 
κλησίας κατά 4,50 μέτρα και σε μήκος 16 μέτρα παράλληλα με το υφι¬ 
στάμενο κτίριο για την δημιουργία παρόδιας στοάς (πρόναος). 

Άρθρο 2 

α. Η παρούσα απόφαση με το συνοδευτικό σχεδιάγραμμα θα αναρτη- 
θεί με την δημοσίευση στο ΦΕΚ στο Τ.Π. & Π.Ε. Αργοστολιού για ένα 
(1) μήνα. 

β. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αργοστόλι, 26 Ιουλίου 1989 

Ο Νομαρχών Δ/ντής 
ΤΡ. ΠΑΝΙΤΣΑΣ 

-♦- 

Αριθ. 5635/1162 (9) 

Χαρακτηρισμός ως οικοδομήσιμου τυφλού οικοπέδου ιδιοκτησίας Παν. 

Δρακόπουλου στην Καλαμάτα. 

Ο ΝΟΜΑΡΧΗΣ ΜΕΣΣΗΝΙΑΣ 
Έχοντας υπόψη: 

1. Το Ν. 3200/1955 (ΦΕΚ 97Α/23.4.55) «περί διοικητικής απο- 
κεντρώσεως». 

2. Το Ν.Δ. 17.7.23 άρθρα 43, 44, 45 παρ. 5 «περί τροποποιήσεως 
οικοπέδων». 

3. Την 1179/670/89 εισήγηση του Τμήματος Πολεοδομίας και 
Πο.λ Εφαρμογών Ν. Μεσσηνίας. 

4. Την σύμφωνη γνωμοδότηση του Συμβουλίου ΧΟΠ Ν. Μεσσηνίας 
(θέμα δον, πράξη 3η) δεδομένου ότι από τους τίτλους ιδιοκτησίας που 
αφορούν το ως άνω οικόπεδο προκύπτει ότι τούτο δημιουργήθηκε πριν 
από την έγκριση του Ρ.Σ. Καλαμάτας, αποφασίζουμε: 

Εγκρίνουμε ως οικοδομήσιμο το τυφλό οικόπεδο της Δρακοπούλου 
Π. στο Ο.Τ. 413 του Ρ.Σ. Καλαμάτας που καθορίζουμε τον παρακάτω 
όρον δόμησης αυτού. 

1. Αρτιότητα οικοπέδου ως έχει τούτο σήμερα αφού από το 1923 δεν 
έχει υποστεί καμμΐα μεταβολή. 

2. Κάλυψη 80%. 

3. Συντ. δόμησης 1,8. 

4. Αριθμός ορόφων 2. 

5. Μέγιστος ύψος 8,5 μ. + στέγη ΜΑΧ 1,5 μ. 

6. Οι λοιποί όροι και περιορισμοί δόμησης όπως (αναγράφονται στην 
παρ. 3 του άρθρου 3 του Π.Δ. 16.11.88 ΦΕΚ 821 Δ' και το άρθρο 14 
του ΓΟΚ. 

Μετά τη δημοσίευση θα γίνει ανάρτηση του διαγράμματος στο Γρα¬ 
φείο του ΤΠ και ΠΕ Ν. Μεσσηνίας για διάστημα 15 ημερών. 

Η «απόφαση αυτή να δημοσιευθεί στην Εφημερίδα της Κυβερνήσεως. 

Καλαμάτα, 17 Ιουλίου 1989 

Ο Νομαρχών Δ/ντής 
ΝΙΚ. ΠΟΛΙΤΗΣ 


Αριθ. 5634/1163 (10) 

Χαρακτηρισμός ως οικοδομήσιμου τυφλού οικοπέδου ιδιοκτησίας Κά- 
λολη Β, στην Καλαμάτα. 

Ο ΝΟΜΑΡΧΗΣ ΜΕΣΣΗΝΙΑΣ 
Έχοντας υπόψη: 

1. Το Ν. 3200/1955 (ΦΕΚ 97Α/23.4.55) «περί διοικητικής απο- 
κεντρώσεως». 

2. Το Ν.Δ. 17.7.23 άρθρα 43, 44, 45 παρ. 5 «περί τροποποιήσεως 
οικοπέδων». 

3. Την υπ’ αριθμ. 1350/891/18.5.89 εισήγηση του Τμήματος Πο¬ 
λεοδομίας και Πο.λ Εφαρμογών Ν. Μεσσηνίας. 

4. Τη από 8.6.89 γνωμοδότηση του Συμβουλίου ΧΟΠ Ν. Μεσση¬ 
νίας (θέμα 7ον, πράξη 3η) και δεδομένου ότι το εν λόγω οικόπεδο προ¬ 
κύπτει ότι τούτο δημιουργήθηκε πριν την έγκριση του Ρυμοτομικού 
Σχεδίου Πόλεως Καλαμάτας, αποφασίζουμε: 

Εγκρίνουμε ως οικοδομήσιμο το τυφλό οικόπεδο της Ν. Κάλολη στο 
Ο.Τ. 575 του Ρυμοτομικού Σχεδίου Καλαμάτας κου καθορίζουμε τους 
παρακάτω όρους δόμησης αυτού. 

1. Αρτιότητα οικοπέδου ως έχει τούτο σήμερα αφού από το 1923 δεν 
έχει υποστεί καμμΐα μεταβολή. 

2. Κάλυψη 70%. 

3. Συντ. δόμησης 2,1. 

4. Αριθμός ορόφων 3. 

5. Μέγιστος ύψος 11,0 μ. 

6. Οι εξώστες να μην είναι συνεχείς. 

Μετά τη δημοσίευση θα γίνει (ανάρτηση του διαγράμματος στο Γρα¬ 
φείο του ΤΠ και ΠΕ Καλαμάτας για διάστημα 15 ημερών. 

Η απόφαση αυτή να δημοσιευθεί στην Εφημερίδα της Κυβερνήσεως. 

Καλαμάτα, 17 Ιουλίου .1989 
Ο Νομαρχών Δ/ντής 
ΝΙΚ. ΠΟΛΙΤΗΣ 
-♦- 

Αριθ. 23608 (11) 

Τροποποίηση του εγκεκριμένου ρυμοτομικού σχεδίου στο Δήμο Καλλι¬ 
θέας. Χαρακτηρισμός χώρου ΑΒΓΔΑ σε χώρο κολυμβητηρίου στη 

δεξιά όχθη του Ιλισσού και τροποποίηση ρυμοτομικών και οικοδομι¬ 
κών γραμμών, στο Ο.Τ. 166. 

Ο ΝΟΜΑΡΧΗΣ ΠΕΙΡΑΙΑ 
Έχοντας υπόψη: 

1. Τις διατάξεις του Ν.Δ. 17.7/16.8.23 όπως μεταγενέστερα τρο¬ 
ποποιήθηκαν και συμπληρώθηκαν και ειδικότερα τα άρθρα 3,9,29 και 
70. 

2. Τις διατάξεις του Ν. 1577/85 (ΦΕΚ 210Α). 

3. Τις διατάξεις του Ν. 947/79. 

4. Τις διατάξεις του Α.Ν. 314/1968 (ΦΕΚ 47/Α) όπως τροποποι¬ 
ήθηκαν και συμπληρώθηκαν με το υπ’ αρ. 1018/71 Ν.Δ.' (ΦΕΚ 
220/Α) και την παρ. 3 του άρθρου 34 του Ν. 1577/85 (ΦΕΚ 210/ 
Α). 

5. Τις διατάξεις του υπ’ αρ. 183/86 Π.Δ. (ΦΕΚ 70/Α). 

6. Το από 29.9.88 Π.Δ. (ΦΕΚ 761Δ/24.10.88) που αναθέτει αρ¬ 
μοδιότητες Πολεοδομίας στο Δήμο Καλλιθέας. 

7. Την 307/88 απόφαση του Δημοτικού Συμβουλίου. 

8. Την από 26.5.89 γνωμοδότηση του Νομαρχιακού Σ.Χ.Ο.Π. του 
Ν. Πειραιά, αποφασίζουμε: 

Εγκρίνεται η τροποποίηση του εγκεκριμένου ρυμοτομικού σχεδίου 
του Δήμου Καλλιθέας ώστε: 

α) ο χώρος που φαίνεται με τα στοιχεία ΑΒΓΔΑ στο συνημμένο σχε¬ 
διάγραμμα (κλ. 1:500) του Δήμου Καλλιθέας, να χαρακτηριστεί σε 
χώρο Δημοτικού Κολυμβητηρίου. 

β) να τροποποιηθούν οι ρυμοτομικές και οικοδομικές γραμμές στο 
Ο.Τ. 166 όπως φαίνονται στο προαναφερόμενο σχεδιάγραμμα με ταυ¬ 
τόχρονη κατάργηση του προκήπιου στην ανατολική πλευρά του οικοδο¬ 
μικού τετραγώνου. 

Η παρούσα απόφαση να δημοσιευθεί στην Εφημερίδα της Κυβερνή¬ 
σεως. Το σχεδιάγραμμα να αναρτηθεί στα γραφεία της Δ/νσης Πολεο¬ 
δομίας του Δήμου Καλλιθέας επί δεκαπενθήμερο για να λάβη γνώση ο 
κάθε ενδιαφερόμενος. 

Πειραιάς, 24 Ιουλίου 1989 
Η Νομαρχούσα Δ/ντρια 
ΙΩΑΝΝΑ ΛΕΠΕΤΣΟΤ 


ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 427131/558 (13) 

Τροποποίηση ρυμοτομικού σχεδίου Δήμου Αγ. Δημητρίου Ν. Πειραιά 
στα Ο.Τ. 632 και 734. 

Ο ΝΟΜΑΡΧΗΣ ΠΕΙΡΑΙΑ 

Έχοντας υπόψη: 

1. Το Ν.Δ. της 17.7/16.8.1923., 

2. Την παρ. 2 του άρθρου 4 του Ν. 622/77. 

3. ΤΟ Π.Δ. 183/9.5.86 (ΦΕΚ 70/Α/5.6.86). 

4. Το Ν.Δ. 1147/72 «Περί διοιχήσεως Μείζονος Πρωτευούσης». 

5. Την εγχ. με αρ. Λ7/13.1/17/11.12.72. 

6. Το Π.Δ. 910/77 «Περί Οργανισμού Τ.Δ.Ε.». 

7. Τον Ν. 1032/80 περί ΧΟΠ. 

8. Τον Ν. 1558/85 «Περί Κυβερνήσεως χαι Κυβερνητικών Οργά¬ 
νων» άρθρ. 24 παρ. 1. 

9. Τους Ν. 1232/82 χαι 1235/82. 

10. Την Υπουργική απόφαση 75724/1151/83 (ΦΕΚ 767/Β/ 
83). 

11. Την με αρ. 226/87 απόφαση του Δημοτικού Συμβουλίου Αγίου 
Δημητρίου. 

12. Την γνωμοδότηση του Ν.Σ. ΠΕΧΩΔΕ από την συνεδρίαση της 
23.6.89 πραχτ. 19, αποφασίζουμε: 

Εγχρίνεται η τροποποίηση του εγχ. ρυμοτομικού σχεδίου του Δήμου 
Αγίου Δημητρίου με: 1) μετατόπιση της Ο.Γ. στο Ο.Τ. 632 και 2) με¬ 
τατόπιση της Ο.Γ. και Ρ.Γ. στο Ο.Τ. 734 όπως ειδικότερα φαίνεται στο 
σε κλ. 1:500 σχεδ/μα που συνοδεύει αυτήν την απόφαση. Για την ενη¬ 
μέρωση των ενδιαφερομένων το σχεδ/μα θα αναρτηθεί επί Ιδνθήμερον 
στα Γραφεία της Δ/νσης Πολ/μίας Πειραιά, Νοταρά 93-95. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πειραιάς, 18 Ιουλίου 1989 

Η Νομαρχούσα Δ/ντρια 
ΙΩΑΝΝΑ ΛΕΠΕΤΣΟΥ 

- ♦ - 

Αριθ. 56106 (14) 

Χαρακτηρισμός οδού ως μοναδικής Κοινοτικής στο Ν. Χαλκιδικής. 

Ο ΝΟΜΑΡΧΗΣ ΧΑΛΚΙΔΙΚΗΣ 
Έχοντας υπόψη: 

1. Τις διατάξεις του Ν. 3200/55 περί Διοικητικής αποκέντρωσης 
όπως τροποποιήθηκε. 

2. Τις διατάξεις του Π.Δ. 24/31.5.85 ΦΕΚ 270Δ' άρθρ. 1 παρ. 1 
εδ. β' (αα. ββ. γγ). 

3. Την 41/1988 απόφαση του Κοιν. Συμβουλίου Ολϋνθου. 

4. Την εγχ. 33/1989/43165/23.55/30.5.89 ΥΠΕΧΩΔΕ. 

5. Την ομόφωνη απόφαση του Ν.Σ. ΠΕΧΩΔΕ Ν. Χαλκιδικής στην 
13η Συν. στις 30.6.89, αποφασίζουμε: 

Χαρακτηρίζουμε ως μοναδική την οδό που ενώνει τον οικισμό Ολύν- 
θου με τον οικισμό Καλυβών που διέρχεται δια του αρχαιολογικού χώ¬ 
ρου έστω και αν η σύνδεση γίνεται δια της επαρχιακής οδού όπως φαίνε¬ 
ται στο συνημμένο απόσπασμα του χάρτη της Χαλκιδικής (Α-Β). 


Για τα γήπεδα που έχουν πρόσωπο στους δρόμους αυτά θα έχουν 
εφαρμογή οι διατάξεις του άρθρου 1 παρ. 2 εδ. β του Π.Δ. της 24/ 
31.5.85 ΦΕΚ 270Δ' που τροποποιεί το Π.Δ./ΦΕΚ 538Δ' και αφορά 
τη δόμηση εκτός σχεδίου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πολύγυρος, 25 Ιουλίου 1989 

Ο Νομαρχών Δ/ντής 

Ν. ΠΑΡΙΤΣΗΣ 

-♦- 

ΑΝΑΚΟΙΝΩΣΕΙΣ 

Αριθ. Α12δ/0/32853 (15) 

Παρακατάθεση αποζημίωσης ακινήτων που έχουν ρυμοτομηθεί με το 

εγκεκριμένο ρυμοτομικό σχέδιο του Δήμου Αθηναίων για τη διά¬ 
νοιξη των οδών Αθηνών-Αχιλλέως - Κωνσταντινουπόλεως (κόμ¬ 
βος) σύμφωνα με τις ενδείξεις της πράξης αναλογισμού 46/85. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του Ν.Δ. 17.7.1923 «Περί σχεδίων πόλεων, κωμών 
κ.λπ.» (ΦΕΚ 228Α/23). 

2. Τις διατάξεις του Ν.Δ. 797/71 «Περί αναγκαστικών απαλλοτρι¬ 
ώσεων» (ΦΕΚ 1Α/71). 

3. Την εξουσιοδοτική απόφαση του Υπουργού ΠΕΧΩΔΕ ΕΔ2α/01/ 
159/Φ.2.2.1/16.12.1986 (ΦΕΚ 884/17.12.86 τ.Β’). 

4. Τον πίνακα παρακατάθεσης της αποζημίωσης με ημερομηνία 
5.6;1989 που καθορίστηκε με την απόφαση 15091/8.12.88 του Εφε- 
τείου Αθηνών για ακίνητα που ρυμοτομήθηκαν με το εγχριμένο ρυμοτο¬ 
μικό σχέδιο του Δήμου Αθηναίων για τη διάνοιξη των οδών Αθηνών - 
Αχιλλέως - Κων/πόλεως (κόμβος) σύμφωνα με τις ενδείξεις της πρά¬ 
ξης αναλογισμού 46/85. 

5. Τις διατάξεις του Π.Δ. 69/88 ΦΕΚ 28/16.2.88 τ.Α' «Οργανι¬ 
σμός Γ.Γ.Δ.Ε.», ειδοποιούμε: 

Τα πρόσωπα που έχουν ή αξιώνουν εμπράγματα δικαιώματα στα 
παραπάνω ακίνητα που έχουν ρυμοτομηθεί, όπως σημειώνονται στα 
στοιχεία προδικασίας του άρθρου 5 του Ν. 653/77 ότι η αποζημίωση 
για τα ακίνητα αυτά έχει κατατεθεί στο Ταμείο Παρακαταθηκών και 
Δανείων, ύστερα από τον συμψηφισμό δικαιωμάτων και υποχρεώσεων 
που προβλέπει το άρθρο 6 του Ν. 5269/31 με την έκδοση του γραμμα¬ 
τίου παρακαταθήκης 378/1.8.1989 για συνολικό ποσό 4.296.350 

δρχ· 

Η παρακατάθεση της αποζημίωσης, έγινε υπέρ των προσώπων που 
(αναγράφονται παρακάτω και θα καταβληθεί μόνο στα πρόσωπα που θα 
αναγνωριστούν δικαιούχοι. 

Περσεφόνη Αθαν. Δρίβα (4.296.350). 

Αθήνα, 3 Αυγούοτου 1989 

Με εντολή Υπουργού 
Ο Διευθυντής 
ΚΩΝ. ΔΕΣΥΠΡΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



